Title: ประกาศกระทรวงพลังงาน เรื่อง การจัดให้มีถัง และลักษณะและการติดตั้งถังเก็บน้ำมันเชื้อเพลิงรวมทั้งอุปกรณ์ที่เกี่ยวข้อง ในการพิจารณาออกใบอนุญาตเป็นผู้ค้าน้ำมันตามมาตรา ๗ พ.ศ. 2558

ประกาศกระทรวงพลังงาน

ประกาศกระทรวงพลังงาน
เรื่อง การจัดให้มีถัง
และลักษณะและการติดตั้งถังเก็บน้ำมันเชื้อเพลิง
รวมทั้งอุปกรณ์ที่เกี่ยวข้อง
ในการพิจารณาออกใบอนุญาตเป็นผู้ค้าน้ำมันตามมาตรา ๗
พ.ศ. ๒๕๕๘

เพื่อกำหนดการจัดให้มีถัง
และลักษณะและการติดตั้งถังเก็บน้ำมันเชื้อเพลิง รวมทั้งอุปกรณ์ที่เกี่ยวข้องของผู้ยื่นคำขอรับใบอนุญาตเป็นผู้ค้าน้ำมันเชื้อเพลิงตามมาตรา
๗
และเพื่อให้เป็นการถือปฏิบัติเกี่ยวกับการเริ่มทำการค้าของผู้ได้รับใบอนุญาตเป็นผู้ค้าน้ำมันตามมาตรา
๗ อาศัยอำนาจตามความในมาตรา ๖ แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓
และข้อ ๓ แห่งกฎกระทรวงกำหนดคุณสมบัติของผู้รับใบอนุญาต
และหลักเกณฑ์และวิธีการขอและออกใบอนุญาตหรือใบทะเบียนเป็นผู้ค้าน้ำมัน พ.ศ. ๒๕๔๕
รัฐมนตรีว่าการกระทรวงพลังงานออกประกาศ ดังต่อไปนี้

ข้อ
๑[๑]  ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ
๒  ผู้ยื่นคำขอรับใบอนุญาต
ต้องจัดให้ตนมีถังเก็บน้ำมันเชื้อเพลิงที่มีปริมาณความจุไม่น้อยกว่าปริมาณน้ำมันเชื้อเพลิงแต่ละชนิดที่จะต้องสำรองตามกฎหมาย
โดยจัดสร้างเป็นของตนเองหรือเช่าก็ได้
ทั้งนี้
ลักษณะและการติดตั้งถังเก็บน้ำมันเชื้อเพลิง รวมทั้งอุปกรณ์ที่เกี่ยวข้อง
ให้เป็นไปตามประกาศกรมธุรกิจพลังงาน เรื่อง หลักเกณฑ์ วิธีการ
และเงื่อนไขในการยื่นขอความเห็นชอบสถานที่ที่ใช้เก็บสำรองน้ำมันเชื้อเพลิง
และเงื่อนไขที่ผู้ได้รับความเห็นชอบต้องปฏิบัติ

ข้อ
๓  ผู้ได้รับใบอนุญาต
จะเริ่มทำการค้าน้ำมันเชื้อเพลิงได้
เมื่อเก็บสำรองน้ำมันเชื้อเพลิงครบถ้วนตามที่กฎหมายกำหนด
และได้รับความเห็นชอบจากกรมธุรกิจพลังงานแล้ว

ข้อ
๔  ให้ผู้ได้รับใบอนุญาตเป็นผู้ค้าน้ำมันตามมาตรา
๗
ที่อยู่ในระหว่างปฏิบัติตามเงื่อนไขการจัดให้ตนมีกรรมสิทธิ์หรือสิทธิการเช่าถังเก็บน้ำมันเชื้อเพลิง
ก่อนประกาศกระทรวงฉบับนี้ใช้บังคับให้ปฏิบัติตามประกาศกระทรวงฉบับนี้

ประกาศ ณ วันที่ ๓๐
พฤศจิกายน พ.ศ. ๒๕๕๘
พลเอก อนันตพร  กาญจนรัตน์
รัฐมนตรีว่าการกระทรวงพลังงาน

ปริยานุช/จัดทำ
๑๔ ธันวาคม
๒๕๕๘

วิศนี/ตรวจ
๑๒ มกราคม ๒๕๕๙

[๑] ราชกิจจานุเบกษา
เล่ม ๑๓๒/ตอนพิเศษ ๓๒๔ ง/หน้า ๑/๙ ธันวาคม ๒๕๕๘